หุ้นปิดลบ0.77 จุด
หุ้นไทยปิดตลาดระดับ 977.08จุด ลดลง 0.77จุด มูลค่าซื้อขาย 34,370.52ล้านบาท หลังครม.ไฟเขียวมาตรการดูแลค่าเงินบาท&nbsp;&nbsp;&nbsp;&nbsp;&nbsp;
12 ต.ค. 2553

หุ้นไทยปิดตลาดระดับ 977.08จุด ลดลง 0.77จุด มูลค่าซื้อขาย 34,370.52ล้านบาท หลังครม.ไฟเขียวมาตรการดูแลค่าเงินบาท     
ดัชนีหุ้นไทยวันที่ 12 ต.ค. ปิดตลาดวันนี้ที่ระดับ 977.08 จุดลดลง0.77จุดหรือ 0.08%  มูลค่าการซื้อขายกล่าว 34,370.52 ล้านบาท
อย่างไรก็ตามนักลงทุนมีการขายหุ้นออกมาบ้างโดยเฉพาะหุ้นกลุ่มน้ำมันเช่นปตท.(PTT)หลังราคาน้ำมันอ่อนค่าลง รวมถึงปตท.สำรวจและผลิตปิโตรเลียมด้วย โดยPTTปิด304 บาทลดลง 2 บาท PTTEPปิด 169 บาทลดลง 0.50 บาท
นักวิเคราะห์จากบล.เอเซียพลัส กล่าวว่า หุ้นวันนี้ปรับตัวลดลงเพียงเล็กน้อยเพราะผลของการที่คณะรัฐมนตรีออกมาตรการให้การดูแลค่าเงินบาท ด้วยการจัดเก็บภาษีหักณที่จ่าย 15%. จากดอกเบี้ยที่ได้รับจากการลงทุนในตราสารหนี้นั้นเป็นตามที่ตลาดรับรู้กันแล้ว และมองว่ามาตรการนี้คงไม่มีผลทำให้   ค่าเงินบาทอ่อนค่าได้ อย่างดีที่สุดก็แค่ช่วยชะลอการแข็งค่าของเงินบาทเท่านั้น   
สาเหตุที่ต้องเป็นแบบนั้นก็เป็นเพราะ มาตรการนี้จะมีผลต่อเม็ดเงินใหม่เท่านั้น ( New inflow ) เพราะฉะนั้น  เม็ดเงินเก่าที่ยังอยู่ในระบบกว่า 2  แสนล้านบาท ก็ไม่มีความจำเป็นใดๆที่จะต้องรีบออกเพราะหากขายแล้วลงทุนใหม่ต้องเสียภาษี   เมื่อไม่ออกค่าเงินก็ย่อมไม่อ่อนและในทางกลับกันเม็ดเงินใหม่ที่จ่อจะเข้ามาก็จะต้องรีบเข้าก่อนที่มาตรการจะมีผลบังคับใช้  ดังนั้นสิ่งที่นักลงทุนต้องติดตามต่อไปคือจะต้องดูว่าทางการจะออกมาตรการใดอีกมาดูแล 
"ตอนนี้ต้องรอดูวันที่ 20ต.ค.ว่าคณะกรรมการนโยบายการเงิน(กนง.)จะมีท่าทีอย่างไรกับเรื่องดอกเบี้ยเพราะขณะนี้มีทั้งเสนอให้คงดอกเบี้ยและบางกระแสก็เสนอให้ลดดอกเบี้ยลงจึงเป็นเรื่องที่ต้องติดตาม"